cyanic-selkie/wikianc huggingface dataset:
Robert Novak
Journalistisk karriere
Novak og Evans spilte en viktig rolle for CNN i årene etter nyhetskanalen ble stiftet. Novak ble en kjent fjernsynspersonlighet i programmer som The Capital Gang, Crossfire, og Evans, Novak, Hunt, & Shields.
Til å begynne med stod Novak for moderate til liberale standpunkter, men med tiden beveget han seg mot det konservative. Han var markant antikommunistisk, og støttet Koreakrigen, Vietnamkrigen og invasjonen av Grenada. Senere utviklet han en sterk anti-intervensjonisme, et standpunkt som også resonerte med store deler av det konservative Amerika.
Han ble etterhvert målbærer for klassisk amerikansk konservatisme, selv om han på en rekke punkter ikke passet helt inn i den formen: Hans holdning til USAs relasjoner til Israel avvek ved det at han hadde stor forståelse for palestinerne. Dette var synsmåter som han hadde formet etter at han hadde dekket seksdagerskrigen i felten. Han var også motstander av invasjonen av Irak.
Novak var også sosialkonservativ, og forfektet pro-life og anti-skilsmisse-synspunkter. Generelt tenderte han også mot noen liberterianske synspunkter som for eksempel minimal beskatning og kraftig redusert regjeringsapparat. Sammensetningen av hans type konservatisme svarer noenlunde til det som i USA har fått økenavnet paleokonservatisme.
Han gjorde en rekke viktige journalistiske scoop i sin karriere.
Lilloseter
Lilloseter er en turisthytte og et serveringssted i Lillomarka i Nittedal. Selve hytta ligger på en høyde mellom Aurevann og Langevann. Lilloseter et populært utfartssted for beboerne i Groruddalen, og ligger bare fire og en halv kilometer fra parkeringsplassen til Steinbruvann ved Grorud og fem fra Ammerud. Stua er også tilgjengelig fra Nittedal. Det har vært servering på Lilloseter siden rundt 1918. I dag eies stua av Oslo kommune. Lilloseter har i dag 120 sitteplasser.
Robert Novak
Journalistisk karriere
Tidlig under demokraten George McGoverns nominasjonsvalgkamp i 1972 innhentet Novak synspunkter om ham fra demokratiske senatorer. En av dem, og som nektet å la seg identifisere utad, sa at «The people don’t know McGovern is for amnesty, abortion and legalization of pot, ... Once middle America – Catholic middle America, in particular – finds this out, he’s dead.» Dette festnet seg, og McGovern ble kjent som kandidaten for amnesty, abortion and acid. Novak ble beskyldt for å ha fingert sitatet. Selv holdt han tett – og det gikk ikke bedre enn at McGovern i sin uvitenhet skulle nominere vedkommende til sin visepresidentkandidat. Det var først i juli 2007 at Novak røpet under TV-programmet Meet the Press at den aktuelle senatoren var Thomas Eagleton.
Under Watergateskandalen spilte Novak en viss rolle ved sine angrep på president Richard Nixons sentrale medarbeider H.R. Haldeman. I president Gerald Fords presidentperiode kunne han rapportere om at man på sentralt hold der mente at sovjetisk hegemoni over Øst-Europa var et mindre onde enn den utøylede nasjonalisme som kunne bli alternativet – dette kan ha svekket president Fords sjanser til gjenvalg.
Badakhshan (provins)
Badakhshan er en region som består av deler av nordøstre Afghanistan og sørøstre deler av Tadsjikistan. Badakshan-provinsen er en av 34 provinser i Afghanistan og inneholder Wakhan-korridoren.
Folket
Badakhshaniene er et eget etnisk-språklig og religiøst samfunn. De er etterkommere av persere som bosatte seg i området rundt år 1000 f.Kr. I afghansk Badakhshan er hovedspråket persisk. Dialektene som blir snakket i tadsjikisk Badakhshan hører til den østre grenen av de iranske språkene. De er slektninger av antikke Sogdian. Religionen er islam.
Geografi
Sammensetningen av fjelldistriktene, som består av alle de sørlige distriktene i Badahshan og de nordre fjellene og dalene i Nurestan (tidligere Kafiristan), ligner resten av Hindu Kush vestover. Hindu Kush er den sørlige kanten av et stort sentralt platå. Det brekker opp i lange spir sørover, der dalene ligger dypt i Nuristan, nesten isolert fra hverandre av de snødekte høydene som deler dem. I nord går platået gradvis nedover mot Amu-Darja, der det faller fra en gjennomsnittlig høyde på 4500 meter til 1200 meter rundt Faizabad, midt i Badakhshan.
Robert Novak
Journalistisk karriere
Under FBIs etterforskning av mordet av Orlando Letelier fikk Novak ved lekkasjer tak i kopier av papirer fra den dreptes dokumentmappe. Ifølge Novak og Evans viste de at Letelier stod i hyppig kontakt med kretser i Øst-Berlin som var antatt rekruttert av Stasi, og med Salvador Allendes datter Beatriz Allende, som var gift med den kubanske etterretningsmannen Luis Fernandez Ona. Novak identifiserte i 2003 Valerie Plame som CIA-agent i sin syndikaliserte artikkel. Det førte til en jakt etter den som hadde oppgitt navnet til ham – etter amerikansk lov er det straffbart å røpe hvem som virker under cover i de hemmelige tjenester. Skandalen ble kjent som Plamegate og ledet til rettssak mot visepresident Dick Cheneys stabssjef Lewis Libby som ble dømt for å ha løyet for å hindre undersøkelsen om hvem som opprinnelig hadde lekket Plames identitet til pressen.
Novaks memoarbok Prince of Darkness: Fifty Years of Reporting from Washington kom ut i 2007.
Badakhshan (provins)
Historie
Grensene ble avgjort av en anglo-russisk avtale i 1873 som anerkjente at «Badakshan med dets nærliggende område Wakhan» skal «tilhøre emiren i Kabul» og begrenset det til den venstre eller sørlige bredden av Amu-Darja. I vest ble grensen til Badakshan trukket i en linje som krysser platåene i Turkmenistan sørover fra der Kunduz og Amu Darya møtes til det østlige vannskillet til Tashkurghan-elva, går videre sørøstover, krysser Kunduz til den treffer Hindu Kush. Den sørlige grensen ble trukket langs fjellryggen til Hindu Kush så langt som Khawak-passet som leder fra Badakshan til Panjshir-dalen. Bortenfor dette var den ubestemt.
I 1895 ble elva Pjandzj definert som grensen mellom det afghanske og russiske Badakshan. I Sovjetunionen ble den tidligere russiske delen organisert som Gorno-Badakhshan innen den tadsjikiske sovjetiske republikken (fra 1991 uavhengige Tadsjikistan).
Lilloseter
Historie
I 1918 kjøpte Theodor Kristoffersen Lilloseter og begynte å servere turister i den gamle stua på Lilloseter. Denne stua er nå revet. Kristoffersen er så vidt man vet, den første som drev med servering her.
Oslo Gullsmedarbeideres Forening kjøpte huset og 108 mål skog på Lilloseter i 1925. De bygde en stor sportsstue, tre hytter og en driftsbygning på Lilloseter. Under Foreningens eie ble det drevet servering og overnattingsvirksomhet i større skala. Medlemmene av Oslo Gullsmedarbeideres Forening var også flittige brukere av tilbudet, og hadde ti reserverte sengeplasser.
I 1950 overtok Oslo kommune driften av Lilloseter. Noen år etter dette drev Turistforeningen stua. Nå er det Bymiljøetaten som har ansvar for drift og forvaltning av de kommunale sportsstuene. Bestyrerne Bjørn og Gudbjørg Rode kom til Lilloseter i 1968 og drev stua på vegne av kommunen i 40 år. Fra 1. november 2008 overtok Mette og Torgeir Soot som bestyrere.
Fredrik Sundin
Fredrik Sundin (født 4. juni 1981 i Avesta) er en svensk tidligere ishockeyspiller som for spilte forward i den norske klubben Stavanger Oilers i GET-ligaen.
Sundin kom til Oilers i 2005 og har tidligere spilt i den svenske Elitserien for Färjestads BK og Timrå IK. Han har også representert Bofors IK i Hockeyallsvenskan. I 2002 var Sundin med på å vinne Elitserien mens han spilte for Färjestads BK. Han representerte også Sverige under verdensmesterskapet for juniorer i 2001.
Knut Egil Tøftum
Knut Egil Tøftum (født 21. mars 1973 i Rælingen) er en norsk musiker og bassist. Han er kjent som bassist i Highland Glory, som ble dannet i 2001. Han spilte også i forløperen Phoenix Rizing, som ble dannet 1996 og oppløst i 2001. Han spiller også triangel i bandet. Født og oppvokst på Skårer i Lørenskog. Spilte på LIFA (Lørenskog interesseforening for amatørband)
Stasys Stonkus
Stanislovas «Stasys» Stonkus (født 29. desember 1931 i Telšiai, død 19. februar 2012 ) var en sovjetisk basketballspiller som deltok i de olympiske leker 1952 i Helsingfors og OL 1956 i Melbourne.
Stonkus vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Stonkus spilte en kamp i OL-turneringen.
Fire år senere, under OL 1956 i Melbourne, vant han sin andre olympiske sølvmedalje i basketball med Sovjetunionen.
Han ble europamester i basketball i 1957 med Sovjetunionen.
Ilkka Kaarna
Ilkka Kaarna (født 27. april 1954 i Lauritsala, nå i Villmanstrand, Finland) er en finsk ishockeyspiller som spilte angriper. Han spilte på SaiPa Lappeenranta, Jokerit, og Vålerenga(81-84). Kaarna debuterte på SaiPa Lappeenranta i 1972 og la opp i 1987.
Han har fortsatt klubbrekorden til Vålerenga med sine 60 mål i 81/82
Boom Boom
Boom Boom er et musikkalbum med Marius Müller fra 1987.
The Korea Times
The Korea Times er den eldste av de tre engelskspråklige dagsavisene i Sør-Korea. De to andre er The Korea Herald og Korea JoongAng Daily. Avisa er en del av mediegruppen som også gir ut den koreanskspråklige avisa Hankook Ilbo, samt Sports Hankook og Seoul Economic Daily.
Første utgave kom ut 1. november 1950, og ideen var å være en portal til Sør-Korea for utlendinger og diplomater.
I mai 2006 gikk avisa over fra å bruke McCune-Reischauer til det offisielle romaniseringen for å beskrive koreanske navn.
Singaporestredet
Singaporestredet er et sund i Sørøst-Asia som skiller Vest-Malaysia og staten Singapore fra de indonesiske Riauøyene. Det forbinder Malakkastredet med Sørkinahavet. Sundet er 114 kilometer langt, 16 kilometer bredt ved innløpet i vest og 32 km bredt i den østre enden.
Demolition Man
Demolition Man er en amerikansk sciencefiction-, action- og fremtidsfilm fra 1993 med Sylvester Stallone, Wesley Snipes og Sandra Bullock i hovedrollene. Andre sentrale roller spilles av Nigel Hawthorne og Denis Leary. Filmen er regissert av Marco Brambilla.
Filmen fikk blandet mottakelse av kritikerne og har oppnådd 62% på Rotten Tomatoes og bare 34% på Metacritic. Den ble en moderat publikumssuksess og innbrakte $159 millioner på verdensbasis, hvorav $58 millioner i USA. Den ble den 18de mest innbringende filmen i USA i 1993.
Filmen ble nominert til tre Saturn Award, og en Razzie Award (Sandra Bullock).
Handling
Begynnelen på filmen er lagt til en nær fremtid: 1996. Politimannen John «Demolition Man» Spartan (Stallone) og den hyperkriminelle Simon Phoenix (Wesley Snipes), blir begge fengslet og dømt til nedfrysing i 50 år. I år 2032 (20 år for tidlig) klarer Simon Phoenix å rømme. Nåværende politisjefer beslutter å vekke opp igjen den eneste som kan fange ham på ny «Demolition Man». De to mennene møter et strømlinjet, overregulert samfunn, der enhver aggresjon er forbudt og vår egen tid dyrkes som en kult. Men under overflaten lever en undergrunnsbevegelse, som iblant raider samfunnet etter mat og sprøyter graffiti på sterile husvegger. Det tilsynelatende idylliske samfunnet må nå i tillegg hanskes med den hypervoldelige Phonenix og den råbarkede politimannen Demolition Man.
I Norge
VGs anmelder gav filmen terningkast tre og mente filmen hadde en glimrende ramme og ide, og at den kunne vært en actionkomedie i særklasse, men at dens skapere ikke våget å stole på sitt eget utgangspunkt. Dagbladets anmelder gav den terningkast to.
Fylkesvei 3312
Fylkesvei 3312 går mellom Nås og Singusdal i Drangedal kommune.
SIVA – Selskapet for industrivekst
Siva, formelt Siva – Selskapet for industrivekst SF, er et norsk statsforetak etablert i 1968 for å utvikle, eie og finansiere en nasjonal infrastruktur for innovasjon og næringsutvikling. SIVA oppretter og drifter inkubatorer, næringshager, katapult- sentre, innovasjonsselskaper, samt innovasjonssentre og industribygg.
Fylkesvei 3312
Frem til 2019 hadde veien betegnelsen fylkesvei 302 (Telemark).
SIVA – Selskapet for industrivekst
Styre
Styret i SIVA utnevnes av Nærings- og fiskeridepartementet. Styreleder per 2021 er Kjell Roland.
Ansatte
Selskapet har 46 ansatte.
Arkeologiåret 1947
Arkeologiåret 1947 er en oversikt over blant annet utgravninger, fødte og avdøde personer med tilknytning til arkeologi i 1947.
Tone Mostraum
Bakgrunn og utdannelse
Hun er oppvokst på Trysil og i Porsgrunn og har studert i Roma, litt ved Menighetsfakultetet, før hun tok Statens Teaterhøyskole 1996–1999.
Teater
Mostraum har etter endt utdannelse fått bred erfaring fra mange teatre. De første årene etter utdannelsen var hun skuespiller ved Teater Ibsen, Hordaland Teater og Thesbieteatret, og hadde i tillegg oppdrag for NRK Radioteatret og NRK Drama.
Fra 1. januar 2009 er hun fast ansatt ved Nationaltheatret. I 2021 hadde hun hovedrollen i dramatiseringen av Nina Lykkes roman Full spredning.
Film og TV
Mostraum spilte rollen som «Randi» i thriller-serien Svarte penger – hvite løgner, som gikk på NRK vinteren 2004. I 2012 spilte hun moren til Kevin i NRKs julekalender Julekongen.
I 2016 og 2018 spilte hun rollen som «Kristin Husebye» i NRK-serien Presten. Hun medvirket i NRK Supers TV-serie ZombieLars, og i 2020 hadde hun rollen som politietterforskeren «Victoria Woll» i TV-serien Livstid.
Stein Johan Grieg Halvorsen
Stein Johan Grieg Halvorsen (også kjent som Steinjo) (født 1975) er en norsk komponist, skuespiller, komiker og regissør kjent fra det musikalske humorprogrammet Slå på ring (2001). Han har også komponert musikk til flere norske filmer og sceneforestillinger. Han hatt et langvarig samarbeid med Erlend Klarholm Nilsen.
Han fikk Gullrutens i 2016 for beste originalmusikk til filmen Idas Dagbok.
I 2009 skrev han den første norske biografien om Michael Jackson etter hans død. Boka ble gitt ut på Gyldendal.
Slå på Ring
Slå på Ring gikk første gang på lufta i høsten 2000. Da som et kort innslag i ettermiddagsshowet "Trigger" på NRK leder av Solveig Kloppen og Thomas Numme. På dette tidspunktet ble Slå på Ring spilt inn i et hjemmesnekret tv studio i Steinjos stue. Erlend og Stein Johan fungerte som programledere og introduserte gamle video opptak fra de var små. Etterhvert som de gikk tomme for gamle opptak begynte de å produsere egne musikkvideoer og nye absurde sketsjer som f.eks Potetgullmannen. Etter et år med Slå på Ring-innslag for Trigger fikk Erlend & Stein Johan tilbud om eget humorshow på NRK. Første sesong gikk på lufta høsten 2001 og ble fulgt opp med to nye sesonger i 2003 og 2005. Serien ble nominert til Gullrosen i Montreux (Rose d'Or) to ganger (2002/2004), og ble også plukket ut til å delta på den internasjonale Input-festivalen i Taiwan i 2006. Duoen har laget mange musikkvideoer og sketsjer i Slå på ring, blant annet «Potetgullsangen», «Been There Done That», «Hello Carousel», «Crazy Cats» og «Friday Fahrenheit». Serien er utgitt på DVD og låtene ble i 2004 også utgitt på CD under tittelen Greatest Hits Of Slå På Ring. Slå på ring ble også nominert til Gullruten 2003 for beste humorprogram. Erlend & Stein Johan sto for all regi, klipp og musikk og produserte serien gjennom sitt eget selskap Nilsen & Halvorsen AS.
Påpp & Råkk
I Påpp & Råkk gikk Erlend & Stein Johan bort fra det sketsjebaserte formatet og forsøkte seg på et musikalsk humordrama over seks episoder. Serien handlet om Erlend & Steinjo som jobber i platebutikken Påpp & Råkk og drømmer om å bli popstjerner. Kjente skuespillere og TV-profiler stilte opp på rekke og rad for å medvirke i serien. Bl.a Atle Antonsen, Fredrik Skavlan, Jenny Skavlan, Linn Skåber, Nicolai Cleve Broch, Trond Viggo Torgersen, Trond Fausa Aurvåg, Bård Tufte Johansen, Harald Eia, og Christer Falck. Serien er ved flere anledninger også vist på svensk fjernsyn (SVT) og ble gitt ut på DVD i 2011.
Andre TV-oppdrag
Sammen med Erlend medvirket han i flere innslag for Først og sist med Fredrik Skavlan og Påskenøtter og Julenøtter på TV2. I 2006 og 2008 produserte de animasjonsserien Kanal 1 for NRK. Serien handlet om Erlend og Steinjo, nå som tegneseriefigurer, som drev sin egen TV-kanal.
I 2013 ledet han Underholdningsavdelingen på NRK og i 2014 deltok han i TV-programmet Klovn til Kaffen på TVNorge sammen med Linn Skåber, Hege Schøyen, Knut Lystad, Espen Eckbo og Odd-Magnus Williamson.
Radio
Radioprogrammet Bestevenn med Erlend & Steinjo gikk på lufta våren 2010 på NRK P3. Programmet tok over Radioresepsjonens sendeflate for en periode. Programmet hadde faste spalter. Bl.a Private Talk der Erlend & Stein Johan leste høyt fra dagbøkene sine. Andre spalter som kan nevnes er "Dagens Sang", "Sexoteket", "Frop Maur" og "Ulykkeshjulet". Flere kjente personligheter gjestet programmet. Bl.a Maria Mena, Harald Eia, Henrik Thodesen, Else Kåss Furuseth, Jenny Skavlan, Anders Danielsen Lie og Robert Stoltenberg.
Film
Stein Johan hadde i 2011 en rolle i komedien Hjelp, vi er i filmbransjen, der han spilte med bl.a Odd-Magnus Williamson, Henrik Thodesen og Stig Frode Henriksen. I 2015 spilte han rollen som "Snurrebart" i filmen Dr. Proktors Tidsbadekar.
Ingar Helge Gimle
Ingar Helge Gimle (født 28. september 1956 i Oslo) er en norsk teater- og filmskuespiller. For sine skuespillerinnsats har han vunnet flere priser, blant annet tre Amandapriser.
Somero
Somero er en finsk kommune i landskapet Egentliga Finland. Kommunen har cirka 9 500 innbyggere og et areal på 697,69 km² hvorav 26,78 km² er vann. Somero er en finskspråklig kommune som grenser til kommunene Salo, Koskis, Loimaa (på ett punkt), Ypäjä, Jockis, Tammela og Lojo.
Ingar Helge Gimle
Teater
Gimle ble uteksaminert ved Statens Teaterhøgskole i 1982. Han ble ansatt ved Trøndelag Teater i 1985, og debuterte her i Václav Havels Largo desalato. Videre har han hatt roller som blant annet Einar i Otto Homlungs oppsetning av Brand (1986), Menesclou i Lars Øynos Elagabal og som skrikhals i musikalen Fire bein god – to bein dårlig etter George Orwells roman Animal Farm. I 1989 ble han ansatt ved Oslo Nye teater hvor han har hatt varierende roller; fra hovedrolle i Cecilie Løveids Dobbel nytelse, via rollen som Henrik Wergeland i Barthold Halles Roser i ørkenen, til Lysander i En midtsommernattsdrøm. I 1993–1994 hadde han suksess som Dimitrij i teatrets oppsetning av Dostojevskijs Brødrene Karamasov i regi av Bjørn Sæter. Han hadde videre roller som Mitch i En sporvogn til begjær, godseier Ulfheim i Når vi døde vågner og Claudius i Hamlet.
Stein Johan Grieg Halvorsen
Som komponist
Stein Johan fikk sitt første filmmusikk oppdrag med filmen De 7 Dødssyndene i 1999, der han komponerte musikken til Hovmod, en av syv kortfilmer som ble bundet sammen til en helaftens spillefilm.
Han har komponert musikk til en rekke andre filmer, TV-serier og sceneforestillinger. Bl.a filmen Lille frk Norge (2002), sceneforestillingen Team Eckbo i 2006, filmen Kurt blir Grusom (2008), teaterforstillingen Enron (2011), filmen Kong Curling (2011/Nominert til Kanonprisen for beste filmmusikk 2012), filmen Tina & Betina (2012), filmen Mormor og de åtte ungene (2013/Nominert til Kanonprisen 2014), filmen Club7 (2014), filmen Natt til 17 (2014/Nominert til Amanda for beste filmmusikk 2015), dokumentaren Idas Dagbok (2015/Vinner av Gullruten for beste orignalmusikk 2016), dramaserien Unge Lovende (2015-2018), dramaserien Grenseland (2017), dokumentaren Munch i helvete (2018), Tv-serien Lik meg (2018-2019), Tv-serien Drapet i Holmenkollen (2019) og Snekker Andersen og Julenissen (2019).
Ingar Helge Gimle
Teater
Fra 1996 har Gimle vært engasjert ved Nationaltheatret, hvor han har hatt flere ledende roller, som bl.a. Krogstad i Et dukkehjem (1999) (som også turnerte i Edinburgh og senere i Washington D.C.), og videre i roller som Herr Kovacic i Folkeutrydning (1996), Ansel Smith i Killer Joe (1997), Marcellus i Hamlet (1998), Aron Baumann i Skammen (1999) og Paul Berner i Fiin gammel aargang (1999). Etter årtusenskiftet har han vært å se i roller som Gunnar i Hærmændene på Helgeland (2002), Steve Hubbell i En sporvogn til begjær (2003), fiskeren i Nattergalen (2005) og Dr. Lombardi i En tjener for to herrer (2006).
Kari Simonsen
Kari Simonsen (født 5. juni 1937) er en norsk skuespillerinne som er kjent fra teater, film og TV. Hun var også en av flere faste programledere i talkshowet Studio 5 som gikk på TV-kanalen FEM. Simonsen spilte rollen som Gjertrud Krogstad i såpeserien Hotel Cæsar på TV 2.
Ingar Helge Gimle
Teater
I Fjernsynsteatret spilte han blant annet i Vidar Sandems Straffe (1988) og i Per Olov Enquists Den 25. timen (1990), regissert av Carl Jørgen Kiønig.
Kari Simonsen
Hun er utdannet ved Statens teaterhøgskole.
Ingar Helge Gimle
Film og TV
Gimle filmdebuterte i 1980 i filmen Belønningen,og har etter det medvirket i filmer som Plastposen (1986), Ti kniver i hjertet (1994), Absolutt blåmandag (1999), Ulvesommer (2003), og Uro (2006). Innsatsen i Absolutt blåmandag gav ham Amandaprisen i 1999. Hans stemme kan også høres i flere animasjonsfilmer, deriblant som «Gill» i Oppdrag Nemo (2003).
Kari Simonsen
Karriere
Simonsen er en original og temperamentsfull skuespiller med bred publikumsappell såvel på teater som film, TV og radio. Hun var ansatt på Oslo Nye Teater fra 1960 til 1972, hvor hun blant annet spilte Sally Bowles i Cabaret. I 1972 ble hun fast ansatt ved Nationaltheatret, men har også spilt ved både Edderkoppen teater og Chat Noir. Hun kom tidlig med i Wesenlund-sfæren og gjorde utallige sketsjer sammen med Wesenlund/Heide Steen i blant annet radioserien Hørerøret, Vårt Partis våroffensiv 1968 og senere i flere episoder av Fleksnes. Hun hadde dessuten stemmen som Solan Gundersen i Ivo Caprino-Filmen Flåklypa Grand Prix fra 1975.
Ingar Helge Gimle
Film og TV
Bortsett fra to opptredener i Fjernsynsteatret i 1988 og 1990 TV-debuterte han i 1994 i serien I de beste familier, og har etter det hatt sentrale roller i serier som Hotel Cæsar (2000–2002), Etaten (2006), Seks som oss (2004–07), Luftens helter (2007) og NAV (TV-serie) (2012).
Filmografi og TV-opptredener
{| cellpadding="2" cellspacing="2" border="0" style="width: 100%;"
Kari Simonsen
Karriere
Hun har vært med i flere filmer og i forestillinger på ABC-teatret, Victoria Teater, Black Box Teater, Chateau Neuf og Bryggeteatret.
I 1998 spilte hun i Tolvskillingsoperaen av Bertolt Brecht i rollen som Fru Peachum, tiggerkongens kone. Forestillingen gikk på Nationaltheatrets Amfiscene i 65 fulle hus. Hun har også i mange år hatt rollen som Mor Åse i teateroppsetningen av Peer Gynt-stemnet ved Gålåvatnet, og var i oktober 2006 med på en konsertversjon av denne forestillingen i Central Park i New York.
Familie
Hun var gift med forfatteren Peder Wright Cappelen (død 1992) og er mor til forskerne Herman (filosof), Alexander (økonom) og Cornelius (statsviter) Cappelen. Kari Simonsen er datter av Jon Simonsen (1900–1975) og Marie Louise Heiberg (1910–2007). Advokaten Gustav Heiberg Simonsen er hennes bror (og far til journalisten Marie Simonsen). Karis mormor Signe Konow (1871–1920) var etterkommer av gårdbruker, forfatter og politiker Wollert Konow (1809–1881) fra Bergen som i 1839 giftet seg med Maria Louise Oehlenschläger (1818–1910), datter av Adam Gottlob Oehlenschläger. Kari er poetens tipptippoldebarn, og er blant hans siste etterkommere.
Slaget ved Storkyro
Slaget ved Storkyro under den store nordiske krig fant sted ved stedet Napo (fi.: Napue) i Storkyro (fi.: Isokyrö) sogn i Finland den. Etter å ha trukket seg tilbake for den overtallige russiske styrken, møtte her den svenske generalen Carl Gustaf Armfeldt den russiske hæren under fyrst Golitsyn i et desperat slag den 2. mars 1714. Den svenske styrken, som hovedsakelig bestod av finske soldater og bønder, ble fullstendig knust av de russiske styrkene, og Finland var etter dette fullstendig under russisk kontroll fram til freden i Nystad i 1721 som markerte avslutningen av krigen.
Bakgrunn
Etter å ha overtatt kommandoen over hæren i Finland hadde Armfeldt forsøkt å stanse russerne ved Pälkäne i Tavastland, men var etter en skarp strid tvunget til retrett med tapet av 500 mann og tolv kanoner.
Stein Johan Grieg Halvorsen
Som komponist
Han har også komponert musikk til en rekke kortfilmer, reklamefilmer, TV-vignetter og dokumentarer for NRK, TV2 og TVNorge.
Annet
Stein Johan er sønn av skuespiller Stein Grieg Halvorsen, barnebarn av teaterkomponist Johan Halvorsen og skuespillerne Lauritz Falk og Vibeke Falk. Hans farmor var niese til komponisten Edvard Grieg.
Slaget ved Storkyro
Bakgrunn
Armfeldt gjorde et nytt forsøk på å holde stand ved Tammerfors, men ble nødt til å oppgi stillingen uten avgjørende strid på grunn av oppløsningstendenser i den finske armeen.
Slaget
Armfeldt trakk seg tilbake til Storkyro ved Vasa og holdt her et krigsråd. Det ble besluttet å forsøke å holde stand ved Storkyro og den finske armeen begynte å bygge ut stillinger på begge sider av den tilfrosne Kyro älv (fi.: Kyrönjoki).
Europavei 441
Europavei 441 går mellom Chemnitz og Hof i Tyskland. Veiens lengde er rundt 110 km.
Slaget ved Storkyro
Slaget
Armfeldt hadde anslagsvis 4300 mann regulære tropper og 1500 bevæpnede bønder. Om russernes styrke varierer anslagene fra 8500 til 12000 mann. Under enhver omstendighet synes russerne å ha hatt en betydelig tallmessig overlegenhet. Det desperate i situasjonen synes understreket i valget av feltrop for dagen, som var: "Med Guds hjelp!"
Da russerne satte inn sitt tredje angrep skjedde den begivenhet som snudde slaget i russisk favør: Det finske kavaleriet under general de la Barre synes umotivert å ha fått panikk og rømte slagmarken uten å ha vært alvorlig engasjert.
Russerne grep straks muligheten og angrep finnenes nå eksponerte høyre flanke, samtidig som andre russiske avdelinger presset på i sentrum og etterhvert mot den venstre flanken.
I det lange løp kunne man imidlertid ikke stå seg mot den russiske overmakten og svenskene måtte rømme slagfeltet med tapet av halve hæren (ca. 2000 mann), i praksis mesteparten av infanterikontingenten. Russiske tap er ukjente, men antas også å ha vært betydelige. Noen kilder anslår disse så store som 3000 døde og sårede. Antallet døde på begge sider var uproporsjonalt høyt fordi mange sårede frøs ihjel på slagmarken.
Følger av slaget
Med nederlaget ved Storkyro var Finland definitivt tapt for Karl XII.
En del kilder, bl.a. Runeberg, har utpekt general de la Barre som syndebukk og den ansvarlige for det finske nederlaget.
Armfeldt på sin side var lojal mot de la Barre og ga i ettertid uttrykk for at "alle mann hadde gjort sin plikt".
De la Barre fulgte senere Armfeldt på det katastrofale felttoget mot Trondheim i 1718.
Universitetet i Addis Abeba
Universitetet i Addis Abeba (tidligere Haile Selassie universitet) er et universitet i Etiopia.
Universitetet har 6 campus i Addis Abeba, og et syvende i Debre Zeit, 45 km utenfor.
Ved opprettelse i 1950 het det «University College of Addis Ababa»; det ble oppkalt etter daværende keiser Haile Selassie i 1962, og fikk sitt nåværende navn i 1975. Det ble opprettet av den canadiske jesuittpresten Lucien Matte, på oppfordring fra keiseren. I løpet av de to første årene ble et samarbeid med University of London etablert. Universitetet har tildelt mastergrader siden 1979 og doktorgrader siden 1987.
Rolf Døcker
Rolf Døcker (født 6. desember 1916 i Bergen, død 20. november 1994) var en norsk journalist, forfatter og teaterkritiker.
Han var ansatt i Bergens Tidende i store deler av sin yrkesaktive karriere. Han skrev en rekke barne- og ungdomsbøker, inkludert: Marius, En delig søndag, Josefine og Å Maria. Døcker mottok i 1967 Kultur- og kirkedepartementets pris for barne- og ungdomslitteratur for boka Marius.
Tom Trussel
Tom Trussel er et musikkalbum med Tom Trussel fra 1991.
Sporliste
Alle låter er skrevet av Tom Trussel.
Svein Håkonsson
Svein Håkonsson (norrønt Sveinn Hákonarson), død ca. 1016, var sønn av Håkon Sigurdsson, Ladejarl og Norges reelle hersker fram til 995, og bror av Eirik Håkonsson som han delte regjeringen av Norge med fra 1000 og til 1015.
Svein Håkonsson var halvbror til den eldre Eirik som Håkon jarl fikk med en ukjent frille av lav ætt. Svein ble derimot født av Tora Skagesdatter, datter av lokal høvding som het Skage Skoftesson. Tora fødte også Heming Håkonsson og Bergljot Håkonsdatter som senere ble gift med Einar Tambarskjelve.
Etter slaget ved Svolder i 1000, hvor Svein ikke deltok, men hvor broren Eirik var med på å beseire Olav Tryggvason, delte seierherrene Norge mellom seg. Snorre er den som gir flest detaljer, og beskriver en deling i tre deler. Tilsynelatende tok svenskekongen Olof Skötkonung fire distrikter i Trøndelag foruten Møre, Romsdal og Ranrike som han overførte til Svein jarl som skattekonge. Etter at Eirik jarl dro til Danmark i 1012 for å erobre England sammen med danskekongen Svein Tjugeskjegg styrte Svein Norge sammen med nevøen Håkon Eiriksson. Året 1015, kom Olav Haraldsson til Norge og krevde den norske tronen. I slaget ved Nesjar ble Svein Håkonsson beseiret av Olav. Svein klarte å flykte til Sverige for å kunne mønstre en ny hær som han kunne gjenerobre Norge med, men han dør av en sykdom før han kommer så langt. Kanskje ble han såret i kampen ved Nesjar
Skalden Sigvat Tordsson diktet kvadet Nesjavísur om slaget.
Svein ble gift med Holmfrid som var søster eller kanskje helst datter av kong Olof Skötkonung av Sverige og dennes frille Edla. Svein og Holmfrid fikk datteren Sigrid Sveinsdatter som ble gift med Aslak Erlingsson, sønn av Erling Skjalgsson.
En annen datter, Gunnhild Sveinsdatter, ble gift med svenskekongen Anund Jakob. Kun en hirdskald, Berse Skaldtorvason, er nevnt for å vært i Sveins tjeneste, men svært lite av Berses skaldekvad er bevart.
De skrevne kildene som har nevnt Svein, ble alle skrevet over 150 år etter hans død. Den svenske språkforskeren Staffan Hellberg mente i 1972 at han var i stand til å bevise at Svein var en fiktiv person og at han aldri hadde levd. Debatten om dette dannet deler av en større debatt om den historiske verdien av sagalitteraturen og var i seg selv et uttrykk for en sagaskepsis som er spesielt utbredt i det svenske akademiske liv. Hallbergs konklusjoner har forblitt spekulative.
Elias og kongeskipet
Elias og kongeskipet er en norsk animert barnefilm fra 2007 basert på TV-serien om redningsskøyta Elias. Dette er den første filmen om Elias og den ble regissert av Espen Fyksen og Lise I. Osvoll.
Filmen hadde et besøkstall på 235 273 da den gikk på norske kinoer.
Handling
Elias er en liten redningsskøyte, som får i oppdraget å finne igjen kongeskipet, som har vært savnet en stund. Under oppdraget må Elias også bevise sin egen tapperhet.
Undercover Boss
Undercover Boss er en TV-serie som går i flere land, opprinnelig på britiske Channel 4 i 2009 med samme navn. Seriens format baserer seg på at en direktør i et selskap arbeider undercover i sitt eget firma for å undersøke hvordan selskapet virkelig fungerer og finne ut hvordan bedriften kan forbedres, samt belønne hardtarbeidende medarbeidere.
Format
Hver episode har en høytstående leder eller eier av et selskap som går undercover som prøveansatt i egen bedrift. Lederne endrer utseende og bruket et pseudonym med fiktiv bakgrunn. Den fiktive forklaringen på at et kamerateam følger dem er at det er en del av en dokumentar om prøveansatte innenfor en bestemt bransje, eller at det er en konkurranse mellom lederen og en annen prøveansatt, hvor vinneren får jobben. De bruker omtrent en uke undercover, hvor de arbeider i ulike områder av selskapet, med forskjellige jobber og i de fleste tilfeller forskjellige steder hver dag. De er utsatt for en rekke problemstillinger med underholdende resultater, og de bruker alltid tid på å bli kjent med de som jobber i bedriften, i tillegg til å lære om deres faglige og personlige utfordringer.
På slutten av uken går lederne tilbake til sin sanne identitet og kaller inn de ansatte de jobbet med til individuelle samtaler på bedriftens hovedkontor. Sjefene avslører sin identitet, og belønner hardt arbeidende ansatte med gaver, forfremmelse, eller økonomiske belønninger, mens andre ansatte får opplæring eller bedre arbeidsforhold.
Storbritannia
Den opprinnelige britiske serien hadde premiere i juni 2009 på Channel 4 og var tilbake med en ny sesong i juli 2010, med blant annet sjefene i Best Western, Jockey Club og Harry Ramsden's.
USA
Den første sesongen hadde premiere 7. februar 2010 etter Super Bowl XLIV med Larry O'Donnell, styreleder og COO i Waste Management.
Joseph Pulitzer
Joseph Pulitzer (opprinnelig József, født 10. april 1847 i Makó i Kongedømmet Ungarn, død 29. oktober 1911 i Charleston i Sør-Carolina i USA) var en ungarsk-amerikansk journalist, publisist og forlegger.
Draupne
Draupne (Draupnir, Drypner) er i den norrøne mytologien ringen til Odin. Ringen er smidd av dvergen Sindre og hans bror Brokk. Hver niende natt drypper den åtte like praktfulle ringer.
Undercover Boss
USA
9. mars 2010 kunngjorde CBS at de hadde bestilt enn ny sesong av Undercover Boss. 28. juli kunngjorde CBS at fire næringslivsledere hadde meldt seg på den andre sesongen av Undercover Boss, blant annet fra NASCAR, DirecTV, Chiquita Brands International og Great Wolf Lodge Den andre sesongen hadde premiere med Choice Hotels administrerende direktør, Steve Joyce 26. september 2010.
Serien ble en suksess for kanalen, premieren hadde 38,6 millioner seere og en andel på 32%. Den første sesongen var den mest populære, nye TV-serien, uavhengig av sjanger, i TV-sesongen 2009-10 med et gjennomsnittlig seerantall på 17,7 millioner seere.
Draupne
Den ble gitt som én av tre gaver til gudene den gangen Loke hadde veddet hodet sitt på at Sindre ikke greide å smi like prektige gaver som han hadde. Loke hadde klippet av håret til Siv, Tors kone, og for å bøte på dette hadde han fått sønnene til mestersmeden Ivalde og fått dem til å lage tre gaver. Lokes gaver var magisk gullhår til Siv (og Tor), båten Skibladner til Frøy og spydet Gungne til Odin. Sindre og Brokk lagde Draupne til Odin, grisen Gyllenbuste til Frøy og hammeren Mjølner til Tor, og med disse gavene vant de veddemålet.
Joseph Pulitzer
Bakgrunn
Etter at familien flyttet til Budapest ble Pulitzer undervist på privatskoler og av privatlærere. Som 17-åring forsøkte han uten hell - han ble klassifisert som uskikket - å verve seg den østerrikske hær, den franske fremmedlegion for tjeneste i Mexico, og til den britiske hær for tjeneste i India. Til slutt klarte han i Hamburg å registrere seg for Nordstatenes hær for deltakelse i den amerikanske borgerkrigen.
Draupne
I Gylfaginning kan vi lese om Balders død. Under Balders bålferd la Odin Draupne på bålet. Hermod dro til Hel for å hente Balder tilbake, og da han dro tilbake for å undersøke om alt og alle i hele verden sørget over Balder, tok han Draupne med seg tilbake, og ga den til Odin.
Undercover Boss
USA
Premieren på Undercover Boss 7. februar 2010, umiddelbart etter Super Bowl XLIV, hadde 38,6 millioner seere. Det er det største seerantallet for en ny TV-serie etter Super Bowl siden people meters i 1987, det største seerantallet for en premiere på en reality-serie, den mest sette seriepremieren siden Dolly 27. september 1987 (39,47 millioner), og det tredje største seerantallet på program etter Super Bowl, bare slått av Venner for livet 28. januar 1996 og Survivor: The Australian Outback 28. januar 2001.
Joseph Pulitzer
Karriere i USA
Han kom til Boston USA i 1864, og deltok under den amerikanske borgerkrigen som kavalerist. Han var innrullert i 1. New York kavaleriregiment, som var hovedsakelig oppsatt med tyskere.
Draupne
I Skirnesmål tilbyr Skirne (Frøys tjener) Draupne til Gerd Gymesdatter for å få Gerd til å gifte seg med Frøy.
Undercover Boss
USA
Undercover Boss har blitt kritisert som reality-serie for å presentere scenarier og situasjoner som sjeldent skjer for ansatte på reelle arbeidsplasser og at mye av serien faktisk er dramatiske triks. Andre peker på at administrerende direktør sjelden gir gaver og andre fordeler til enkelte ansatte i det virkelige liv.
Joseph Pulitzer
Karriere i USA
Etter krigen hadde han en rekke tilfeldige jobber, blant annet som koffertbærer og kelner. Han ble amerikansk statsborger i 1867. Da hadde han tilegnet seg et utmerket engelsk og hadde også tatt utdannelse i rettslære.
Undercover Boss
Australia
Den australske versjonen hadde premiere på Network Ten 18. oktober 2010 med administrerende direktør i Domino's Pizza Australia, Don Meij.
Draupne
Da byr jeg deg ringen
Joseph Pulitzer
Karriere i USA
Etterpå, i 1868, ble han medarbeider for den tyske avisen Westliche Post i St. Louis. De ansatte ham fordi han, i forbindelse med sin utdannelse, hadde skrevet en artikkel om immigranters harde forhold.
Undercover Boss
Norge
Den norske versjonen av Undercover Boss hadde premiere på TV 2 8. mars 2011 med administrerende direktør i Rimi, Thor Linge. Første sesong bestod av ti episoder.
Draupne
som på bål ble lagt
Joseph Pulitzer
Karriere i USA
I 1878 giftet han seg med Kate Davis og fikk syv barn sammen med henne: Ralph, Lucille, Katherine, Joseph Jr., Edith, Constance og Herbert. Samme år kjøpte han et par aviser i St. Louis, og i 1883 også New York World, som ved hans energi og pågående metoder ble et meget innflytelsesrikt presseorgan.
Draupne
åtte jevntunge
Joseph Pulitzer
Karriere i USA
Felles for Pulitzers aviser var kombinasjonen av kampanjejournalistikk, store avsløringer og massiv markedsføring, noe som skapte en stor leserskare. Konkurransen med New York Morning Journal betød at New York World opptrappet sensasjonsstoffet. Det gjorde seg blant annet gjeldende i dekningen av den spansk-amerikanske krig, men resulterte også, at han generelt ikke var vel ansett blant kolleger, idet de ikke mente at han stod for god seriøs journalistikk.
I 1903 donerte han to millioner dollar til Columbia-universitetets School of Journalism.
Pulitzerprisen er oppkalt etter ham.
Draupne
drypper av den,
hver niende natt.
Frøy hadde sett Gerd, og hadde stor hjertesorg fordi han trodde han ikke kunne få henne. Skirne får Gerd til slutt til å gi Frøy «noen ømme favntak»...
Barre heter
som vi begge vet,
Undercover Boss
Tyskland
Den tyske versjonen av Undercover Boss hadde premiere på RTL 28. mars 2011 med administrerende direktør i Eismann, Mika Ramm.
Andre land
Nasjonale versjoner av serien blir nå produsert i Danmark, Spania, Tyrkia, Sverige, Belgia, Nederland og Israel.
Internasjonale sendinger
Amerikanske versjoner har blitt sendt på en rekke internasjonale kanaler:
Sulusjøen
Sulusjøen er havområdet som omkranses av de filippinske øyene Palawan, Mindoro, Panay, Negros og Mindanao, og den malaysiske enklaven Sabah på Borneo. Sjøen har et havdyp på over 5 000 m.
Carillon-demningen
Carillon-demningen er navn på en historisk og en moderne demning i elva Ottawa i Québec, Canada. Den opprinnelige demningen var liten, men i årene 1959–63 reiste Hydro-Québec en demning og et kraftverk her med effekt 753 MW. Det ble bygd kanaler rundt anleggsområdet allerede i 1818. Kraftanleggets reservoar er på 26 km².
Sulusjøen
Det er en rekke øyer i Sulusjøen, deriblant Cuyoøyene, Mapun og Turtle Islands. I sjøen ligger også verdensarvstedet Tubbataharevet.
Republic F-84F Thunderstreak
Republic F-84F Thunderstreak var basert på jagerflyet Republic F-84 Thunderjet og hadde sitt utspring i en F-84E med nye vinger tilbakestrøkne 40° og tilbakestrøkne haleflater som fløy som YF-96A den 3. juni 1950. Denne fikk betegnelsen YF-84F og navnet «Thunderstreak» 8. september 1950. Den første serieproduserte F-84F fløy 22. november 1952, og de ble levert til USAF fra 3. desember 1952.
Tsjekkoslovakia
Tsjekkoslovakia var en stat i Europa som eksisterte i to perioder; fra 1918 til 1939 og fra 1945 til 1992.
Tsjekkoslovakia ble dannet i oktober 1918. Republikken ble dannet av de tidligere østerrikske landskapene Böhmen og Mähren som utgjorde de tsjekkiske kronlandene og det tidligere ungarske landskapet Slovakia. Landet hadde flere store folkegrupper, hvor tsjekkere, tyskere, slovaker og ungarere var de største. Like før andre verdenskrig ble landet delt og okkupert: landskapene Böhmen og Mähren ble gjort til et tysk protektorat, mens Slovakia ble en egen stat under tysk innflytelse. I 1945 kom eksilregjeringen under Edvard Beneš tilbake og Tsjekkoslovakia ble gjenopprettet. Nær tre millioner etniske tyskere og etniske ungarere ble i den første etterkrigstiden fordrevet fra landet med alliert godkjennelse. Omkring 75 % av de døde under krigen var jøder drept i holocaust.
Etter andre verdenskrig havnet landet i den sovjetiske innflytelsessfæren, og ble fra 1948 et kommunistisk diktatur og en del av østblokken som fulgte en strengt stalinistisk politikk. Landet ble medlem av Warszawapakten i 1955. Fra 1960 var landets offisielle navn Den tsjekkoslovakiske sosialistiske republikk (Československá socialistická republika, ČSR), en navneendring som ble presentert som «sosialismens endelige seier» av kommunistregimet, og mange av statssymbolene ble også endret. I 1968 ble Tsjekkoslovakia invadert av Sovjetunionen og landets øvrige vasallstater Bulgaria, Øst-Tyskland, Ungarn og Polen for å stanse politiske reformer. Etter fløyelsrevolusjonen og kommunismens fall ble Tsjekkoslovakia oppløst, og ble til Tsjekkia og Slovakia.
Hovedstaden i Tsjekkoslovakia var Praha, og myntenheten var tsjekkoslovakisk koruna.
Topografi
Landet som utgjorde Tsjekkoslovakia var generelt av ujevnt terreng og svært forskjellig i de østlige og vestlige områdene. Den vestlige delen var en del av de nordlige og midtre europeiske opplandene mens de østlige delene besto av de nordlige områdene av fjellkjeden Karpatene og de fruktbare områdene langs elven Donau.
Opprinnelse
Området tilhørte lenge det østerriksk-ungarske rike inntil dette riket kollapset ved slutten av den første verdenskrig. Den nye staten ble grunnlagt av Tomáš Garrigue Masaryk (1850–1937), som tjenestegjorde som det nye landets første president fra 14. november 1918 og fram til 14. desember 1935. Han ble etterfulgt av sin nære alliert Edvard Beneš (1884–1948).
Suomusjärvi
Suomusjärvi er en tidligere kommune i det finske landskapet Egentliga Finland. Den 1. januar 2009 ble den og kommunene Bjärnå, Finby, Halikko, Kiikala, Kisko, Kuusjoki, Muurla og S:t Bertils slått sammen med Salo kommune.
Draupne
en lun og stille lund;
der vil Gerd unne ham
ømme favntak
når ni netter er gått
Draupne er også navnet på en dverg som nevnes i Voluspå (Volvens fortelling om fortid og framtid).
Lagging
Lagging er en teknikk som brukes til å lage bøtter, baljer, stamper og kar av breie trestaver. Håndverket er i slekt med bøkring, det vil si å lage tønner, men atskiller seg fra denne på noen måter. En håndverker som utfører lagging, kalles en lagger, mens en tønnemaker kalles bøkker.
Apportering
Apportering blir i hovedsak regnet som en form for hundesport, selv om også andre dyr kan trenes opp til å bli gode apportører. Hunder som er trent i apportering skal ikke tygge eller bite hardt på gjenstanden, men raskest mulig bringe den til sin fører og avlevere den – ofte sittende på førerens venstre side.
Såkalte retrievere er eksempler på hunderaser som har blitt alet opp spesielt med tanke på apportering, opprinnelig i den hensikt å bistå i jakt på vadefugler og svømmefugler, ofte som et utfyllende individ sammen med pointere som finner og reiser fuglen. De fleste hunder blir imidlertid gode apportører, når de får riktig trening.
Tsjekkoslovakia
Opprinnelse
Røttene til tsjekkisk nasjonalisme går tilbake til 1800-tallet da filologer og skolefolk, påvirket av romantikken, fremmet tsjekkisk språk og stolthet i det tsjekkiske folk. Nasjonalisme ble en massebevegelse som varte fram til midten av århundret. Ved å dra fordel av mulighetene for begrenset deltagelse i det politiske liv som var tillatt under det østerrikske styret, grunnla tsjekkiske ledere som historikeren František Palacký (1798–1876) mange patriotiske selvhjelporganisasjoner som ga en sjanse til mange av deres tilhengere og landsmenn å delta i det kommunale liv i tiden forut uavhengigheten. I begynnelsen støttet Palacký austroslavismen og arbeidet for å omforme det slavisk dominerte østerriksk-ungarske rike til å beskytte de slaviske folkene mot trusler fra Tyskland og Russland. Da revolusjonene i 1848 feilet, gikk også alle hans håp for den slaviske politikken tapt.
Lagging
Historie i Norge
Stavbygde kar ser ut til å ha blitt innført i Norge omtrent år 300 e.Kr.
Holger Juul Hansen
Holger Juul Hansen (født 14. august 1924 i Nyborg i Danmark, død 19. mars 2013 ) var en dansk skuespiller. Han var handelsutdannet i København.
Lagging
Historie i Norge
Laggeteknikken var svært mye brukt i det gamle bondesamfunnet. Teknikken ble særlig brukt til å lage tette beholdere som skulle brukes til flytende væsker av ulike slag, slik som kar til melkestellet: melkebøtter, melkeringer, ostekopper og smørbutter.
Holger Juul Hansen
Han huskes fra tv spesielt for rollen som bankdirektør Varnæs i tv-serien Matador, og i Riget i rollen som overlege Moesgaard. Han var i 12 år fra 1952 gift med den 20 år eldre skuespilleren og sangeren Else Marie Juul Hansen som i Matador spilte konsulinne Holm.
Lagging
Historie i Norge
Et lagget kar settes sammen av staver av tre som høvles til en etter en. Det ferdige karet skal trutne og bli tett. Staver av kvalitet skal derfor taes radiært av trestokken. Da utvider staven seg i bredden når den trutner, og sprekkene mellom stavene blir tette. I staven skjæres ut et spor til bunn og eventuelt lokk i beholderen. Stavene settes en etter en rundt bunnen. De kan forbindes med trenagler, og de holdes alltid sammen av treband som sveipes rundt beholderen.
Tsjekkoslovakia
Opprinnelse
Som en talsmann for demokratiske reformer og tsjekkisk selvstyre innenfor Østerrike-Ungarn ble Masaryk valgt to ganger til Reichsrat (det østerrikske parlamentet), første gangen fra 1891 til 1893 i Det unge tsjekkiske partiet, og på nytt fra 1907 til 1914 for Tsjekkisk realistpartiet, som han selv hadde opprettet i 1889 sammen med Karel Kramář og Josef Kaizl. Med utbruddet av den første verdenskrig begynte Masaryk igjen å arbeide for tsjekkisk uavhengighet i union med Slovakia. Sammen med Edvard Beneš og Milan Rastislav Štefánik, besøkte Masaryk en rekke vesteuropeiske land og fikk støtte fra innflytelsesrike skribenter.
Lagging
Historie i Norge
Laggeren kunne gjerne være en husmann som drev med håndverk mellom onnene i jordbruket.
Tsjekkoslovakia
Opprinnelse
Böhmen og Mähren, som var under østerriksk styre, var tsjekkisktalende industrielle sentra mens Slovakia, som var en den av Ungarn, var hovedsakelig et eldre jordbrukssamfunn. Forholdene var langt bedre for å utvikle en nasjonal bevegelse på tsjekkiske områder enn i slovakiske. Uansett ble de to regionene forent og opprettet som en ny nasjon i Europa.